โชว์ DPAINT-KUN-SK “ยอดขาย-กำไร” โตต่อเนื่อง ลั่นปี 65 แกร่งอีก!
โชว์ DPAINT-KUN-SK “ยอดขาย-กำไร” ปี 2562-2564 โตต่อเนื่อง ส่งซิกปี 65 แกร่งอีก!
โชว์ DPAINT-KUN-SK “ยอดขาย-กำไร” ปี 2562-2564 โตต่อเนื่อง ส่งซิกปี 65 แกร่งอีก!
15 เม.ย. 2565

“ข่าวหุ้นธุรกิจออนไลน์” นำเสนอหุ้นในกลุ่มอสังหาริมทรัพย์ที่มียอดขาย และกำไรสุทธิเติบโตอย่างต่อเนื่องจากปี 2562-2564 ซึ่งอ้างอิงข้อมูลจากนายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด ที่ได้มีการคัดสรรจากกลุ่มอสังหาริมทรัพย์เพื่อเป็นแนวทางของการลงทุนในช่วงภาวะตลาดหุ้นมีความผันผวน
สำหรับหุ้นกลุ่มอาสังหาริมทรัพย์มียอดขายเติบโต และกำไรสุทธิแกร่งต่อเนื่อง พบว่าหุ้นที่ได้ทำการคัดเลือกมา 3 บริษัท ได้แก่ DPAINT, KUN, SK

บริษัท สีเดลต้า จำกัด (มหาชน) หรือ DPAINT โดยในปี 2562 มียอดขายเติบโต 585.74 ล้านบาท ส่งผลให้มีกำไรสุทธิ 36.20 ล้านบาท ต่อมาในปี 2563 มียอดขายเติบโต 596.16 ล้านบาท ส่งผลให้มีกำไรสุทธิ 42.90 ล้านบาท และในปี 2564 บริษัทฯ มียอดขายเติบโต 749.46 ล้านบาท ส่งผลให้มีกำไรสุทธิ 52.58 ล้านบาท
นอกจากนี้ในปี 2565 แนวโน้มผลประกอบการยังเติบโตต่อเนื่อง โดยนายรณฤทธิ์ ตั้งคารวคุณ ประธานเจ้าหน้าที่บริหาร DPAINT เปิดเผยว่าทิศทางธุรกิจปี 2665 บริษัทฯ ยังคงเดินหน้ารุกตลาดผลิตภัณฑ์ในกลุ่มพรีเมียมด้วยสินค้าซึ่งพัฒนาโดยใช้นวัตนกรรม ซึ่งถือเป็นเซกเมนต์ที่ใหญ่ที่สุดของตลาดสีทาอาคาร พร้อมแผนการขยายเครือข่ายพันธมิตรทางธุรกิจ โดยที่ผ่านมาได้ลงนามในบันทึกความเข้าใจ (MOU) ร่วมกับผู้พัฒนาอสังหาริมทรัพย์ชั้นนำของไทย 2 ราย รวมทั้งแผนความร่วมมือกับพันธมิตรอื่นๆ อีกหลายรายที่จะตามมา
ด้านการลงทุนบริษัทฯ มีแผนซื้อเครื่องผสมสีเพิ่มอีกจำนวน 100 เครื่อง คิดเป็นสัดส่วน 25% ดำเนินการวางระบบ ERP ใหม่เพื่อยกระดับการบริหารทรัพยากรในองค์กรผ่านการใช้เทคโนโลยีสารสนเทศที่ล้ำสมัย ซึ่งคาดว่าจะเริ่มใช้งานจริงได้ในช่วงไตรมาส 2 ปี 2565 รวมทั้งดำเนินการออกแบบและเตรียมก่อสร้างโรงงานใหม่ ส่วนด้านการพัฒนาผลิตภัณฑ์ใหม่ๆ สีเดลต้า ที่เตรียมเปิดตัวผลิตภัณฑ์ใหม่ๆ ที่มีความโดดเด่นด้านนวัตกรรมเพิ่มอีก 4 ผลิตภัณฑ์ ในปี 2565
บริษัท วิลล่า คุณาลัย จำกัด (มหาชน) หรือ KUN โดยในปี 2562 มียอดขายเติบโต 649.46 ล้านบาท ส่งผลให้มีกำไรสุทธิ 56.31 ล้านบาท ต่อมาในปี 2563 มียอดขายเติบโต 799.63 ล้านบาท ส่งผลให้มีกำไรสุทธิ 84.65 ล้านบาท และในปี 2564 มียอดขายเติบโต 991.61 ล้านบาท ส่งผลให้มีกำไรสุทธิ 155.78 ล้านบาท
ขณะเดียวกันในปี 2565 แนวโน้มผลประกอบการยังเติบโตต่อเนื่อง โดยนางประวีรัตน์ เทวอักษร ประธานเจ้าหน้าที่บริหาร KUN เปิดเผยว่า ภาพรวมธุรกิจในปี 2565 บริษัทฯตั้งเป้าหมายอัตราการเติบโตรายได้รวมเพิ่มขึ้น 15-20% จากปี 2564 พร้อมมองว่าปีหน้าจะเป็นปีแห่งการเก็บเกี่ยวผลกำไรของ KUN อย่างชัดเจน หลังจากที่ได้ลงทุนมาต่อเนื่องในช่วงที่ผ่านมา
โดยแผนงานในปี 2565 บริษัทฯ จะมุ่งเติบโตทางด้านตัวเลขรายได้ แตะระดับ 1,000 ล้านบาท และตอกย้ำศักยภาพการสร้างแบรนด์ให้มีความแข็งแกร่งมากยิ่งขึ้น นอกจากนี้มีแผนศึกษาการใช้เครื่องมือทางการเงินที่ทันสมัย ซึ่งปัจจุบันบริษัทฯ อยู่ระหว่างการศึกษาโทเคนดิจิทัล (Digital Token) รวมถึงแผนการนำนวัตกรรมที่เป็นมิตรต่อสิ่งแวดล้อมมาใช้ และการมุ่งสู่ธุรกิจใหม่ๆ เพื่อต่อยอดการเติบโตที่ยั่งยืนในอนาคต
บริษัท ศิรกร จำกัด (มหาชน) หรือ SK โดยในปี 2562 มียอดขายเติบโต 674.02 ล้านบาท ส่งผลให้มีกำไรสุทธิ 50.25 ล้านบาท ต่อมาในปี 2563 มียอดขายเติบโต 547.72 ล้านบาท ส่งผลให้มีกำไรสุทธิ 19.13 ล้านบาท และในปี 2564 มียอดขายเติบโต 634.38 ล้านบาท ส่งผลให้มีกำไรสุทธิ 24.85 ล้านบาท
นอกจากนี้ในปี 2565 แนวโน้มผลการดำเนินงานเติบโตต่อเนื่อง โดยนายภากร ตั้งนุกูลกิจ ผู้ช่วยกรรมการผู้จัดการฝ่ายการขายและการตลาด SK เปิดเผยว่า ทิศทางในปี 2565 คาดงานจากการไฟฟ้าจะเพิ่มขึ้น หลังจาก 1-2 ปีที่ผ่านมางบประมาณการไฟฟ้าออกมา โดยปัจจุบันบริษัทฯ มีงานในมือ รวม 240-250 ล้านบาท แบ่งเป็น งานเสา Overhead และ Underground 140 ล้านบาท และงานผลิตผลิตภัณฑ์คอนกรีต 100 ล้านบาท ซึ่งจะทยอยส่งมอบงาน และรับรู้รายได้เข้ามาปี 2565 จำนวนมาก
ทั้งนี้ทิศทางงานใหม่ที่จะออกมาปี 2565 พร้อมด้วย Backlog ที่มีในมือ รวมถึงทิศทางเศรษฐกิจในประเทศที่กำลังฟื้นตัว ทำให้บริษัทฯ ประเมินภาพรวมผลประกอบการปี 2565 จะกลับมาเติบโตได้ในระดับปกติ หรือใกล้เคียงปี 2562 หรือมีรายได้ที่ 670 ล้านบาท และอัตรากำไรสุทธิ (Net Profit Margin) อยู่ที่ 7.5% ซึ่งเป็นผลประกอบการก่อนเกิดสถานการณ์โควิด-19